Document ID: 31995R2453

KOMISSION ASETUS (EY) N:o 2453/95,
annettu 19 päivänä lokakuuta 1995,
maataloustuotteiden nimikkeistöstä vientitukia varten annetun asetuksen (ETY) N:o 3846/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1538/95 (2), ja erityisesti sen 17 artiklan 14 kohdan,
sekä katsoo, että
komission asetuksessa (ETY) N:o 3846/87 (3), sellaisena kuin se on viimeksi muutettuna asetuksella (EY) N:o 1628/95 (4), vahvistetaan maataloustuotteiden nimikkeistö tukea varten yhdistetyn nimikkeistön perusteella; sen 10 ryhmän (maito ja maitotuotteet) alaviitteessä (10) jätetään tuen ulkopuolelle tietyt sulatejuustoihin, juustoraasteisiin ja juustojauheisiin lisätyt aineet; on osoittautunut, että on muita lisättyjä aineita, joille tukea ei ole aihetta myöntää; kyseiset aineet olisi tämän vuoksi jätettävä myönnettävän tuen ulkopuolelle ja alaviite (10) mukautettava vastaavasti, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3846/87 liitteessä oleva ryhmän 10 alaviite (10) seuraavasti:
" (10) Jos tuote sisältää muita kuin maitoa sisältäviä aineita ja/tai kaseiinia ja/tai kaseinaatteja ja/tai heraa ja/tai heran ja/tai laktoosin ja/tai permeaatin johdannaisia ja/tai CN-koodiin 3504 kuuluvia tuotteita, lisättyjen muiden kuin maitoa sisältävien aineiden ja/tai kaseiinin ja/tai kaseinaattien ja/tai heran ja/tai heran ja/tai laktoosin ja/tai permeaatin johdannaisten ja/tai CN-koodiin 3504 kuuluvien tuotteiden osuutta ei saa ottaa huomioon tuen määrää laskettaessa. Tullimuodollisuuksia suorittaessaan henkilön, jota asia koskee, on ilmoitettava tähän tarkoitukseen säädetyssä ilmoituksessa, onko tuotteeseen lisätty muita kuin maitoa sisältäviä aineita ja/tai kaseiinia ja/tai kaseinaatteja ja/tai heraa ja/tai heran ja/tai laktoosin ja/tai permeaatin johdannaisia ja/tai CN-koodiin 3504 kuuluvia tuotteita, ja jos niitä on lisätty, lisättyjen muiden kuin maitoa sisältävien aineiden ja/tai kaseiinin ja/tai kaseinaattien ja/tai heran ja/tai heran ja/tai laktoosin ja/tai permeaatin johdannaisten ja/tai CN-koodiin 3504 kuuluvien tuotteiden tosiasiallinen pitoisuus painoprosentteina 100 kilogrammassa lopputuotetta."
2 artikla
Tämän asetuksen säännöksiä ei sovelleta CN-koodeihin 0406 20 ja 0406 30 kuuluviin tuotteisiin, jotka viedään ennen tämän asetuksen voimaantuloa annetun vientitodistuksen perusteella.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä lokakuuta 1995.

Labels: 3
17
6